Diari Oficial de la Generalitat Valenciana


Sumari del DOGV 7958, del 16-01-2017 (2017/259)

RESOLUCIÓ de 15 de desembre de 2016, del director general de Política Educativa, per la qual resol la convocatòria d'ajudes econòmiques destinades als centres privats concertats per al desenvolupament dels programes per a la reducció de l'abandonament escolar per al curs 2016-2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/259


Data del document
:   15-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de desembre de 2016, del director general de Política Educativa, per la qual resol la convocatòria d'ajudes econòmiques destinades als centres privats concertats per al desenvolupament dels programes per a la reducció de l'abandonament escolar per al curs 2016-2017. [2017/259]  
Per la Resolució de 23 de novembre de 2016, de la Conselleria d'Educació, Investigació, Cultura i Esport, es van convocar ajudes econòmiques destinades als centres privats concertats per al desenvolupament dels programes per a la reducció de l'abandonament escolar, per al curs 2016-2017 (DOGV 7926, 28.11.2016).  
Vista la proposta de resolució definitiva de data 15 de desembre de 2016, elevada per l'òrgan instructor de la convocatòria d'ajudes econòmiques destinades als centres privats concertats per al desenvolupament dels programes per a la reducció de l'abandonament escolar per al curs 2016-2017.  
En virtut del que disposa el resolc onze de la convocatòria, i d'acord amb la delegació efectuada pel resolc setze de l'esmentada Resolució de 23 de novembre de 2016, resolc:  
  
Primer  
Assignar, als centres privats concertats seleccionats que figuren en l'annex I, les assignacions econòmiques que s'indiquen en cada cas, les quals es finançaran a càrrec del capítol IV de la secció, servei, centre gestor i programa 54.57.39.171.61, línia de subvenció S7857000, per un import màxim de 394.318,00 euros, destinada als programes per a la reducció de l'abandonament escolar a càrrec de l'exercici pressupostari de l'any 2016. S'ha assignat una ajuda total de 346.510,00 euros.  
  
  
Segon  
Declarar centres no seleccionats els relacionats en l'annex II d'aquesta resolució pels motius que s'hi indica.  
  
Tercer  
L'entrega de l'assignació econòmica es realitzarà, una vegada concedida, per transferència bancària al centre docent per mitjà d'ordre de pagament en ferm, a proposta de la Conselleria d'Educació, Investigació, Cultura i Esport, a càrrec del pressupost anual de l'exercici 2016, tal i com s'estableix en el resolc tretze de la convocatòria.  
  
València, 15 de desembre de 2016.- El director general de Política Educativa: Jaume Fullana Mestre.